**ฟาบิโอ ปินก้า** (ฝรั่งเศส: *Fabio Pinca*; 14 มิถุนายน ค.ศ. 1984 – ) เป็นนักมวยไทยชาวฝรั่งเศสเชื้อสายอิตาเลียน เขาเป็นแชมป์โลกรายการมวยไทยสภามวยโลก ชื่อเสียงของเขามาจากเทคนิคและความแม่นยำในการต่อสู้ และเป็นแชมป์คนแรกของการแข่งขัน ไทยไฟท์ ในปี ค.ศ. 2011 เขาสามารถเข้าสู่รอบรองชนะเลิศของไทยไฟท์ได้อีกครั้ง โดยเป็นฝ่ายชนะคะแนนนักมวยจากฮอลแลนด์ชื่อ โมซาฟ อัมรานี่ ที่ศูนย์การค้าอิมพีเรียลเวิลด์ สำโรง จังหวัดสมุทรปราการ ซึ่งในรอบชิงชนะเลิศ เขาได้พบกับ เข้ม ศิษย์สองพี่น้อง ที่ลานพระบรมรูปทรงม้า และฟาบิโอเป็นฝ่ายแพ้คะแนน

ทั้งนี้ ฟาบิโอ ปินก้า ได้พบกับคู่ชก แสนชัย ซินบีมวยไทย ในวันที่ 21 มกราคม พ.ศ. 2555 ซึ่งเป็นการแข่งขันรายการใหญ่ที่ประเทศอิตาลี ภายหลังจากที่ ฟาบิโอ ปินก้า เคยเป็นฝ่ายแพ้มาแล้วครั้งหนึ่ง ซึ่งผลการชกล้างตากับแสนชัยในรายการ YOKKAO EXTREM 2011 เมื่อวันที่ 21 มกราคม ณ ดิเอ็สซาโก เมืองมิลาน ที่ประเทศอิตาลี ปินก้าสามารถแก้มือเอาชนะคะแนนได้ในที่สุด และในวันที่ 9 มิถุนายน พ.ศ. 2555 เขาได้พบกับคู่ชก บิ๊กเบน ช.พระราม 6 ในรายการแข่งขันนัดพิเศษ "ศึกชิงแชมป์โลกมวยไทยสภาโลก" ซึ่งจัดขึ้นที่ อิมแพค อารีน่า เมืองทองธานี โดยฟาบิโอเป็นฝ่ายชนะคะแนน

ประวัติและการเข้าสู่วงการ
-------------------------

#### ประวัติ

ฟาบิโอ ปินก้า เกิดวันที่ 14 มิถุนายน ค.ศ. 1984 โดยปินก้าอาศัยอยู่ในลียง ประเทศฝรั่งเศส และฝึกฝนที่ ยิมบ็อกซิ่ง แซ็ง-ฟอง ในลียง ผู้ฝึกสอนของเขาคือ นัสซี เคเซม

ฟาบิโอเริ่มฝึกมวยไทยเมื่อมีอายุได้ 15 ปี เขาได้ค้นพบมวยไทยเนื่องด้วยการดูเทปวิดีโอที่มาจากประเทศไทย นักมวยในฝันของเขาคือ ราม่อน แด็กเกอร์, ดานี บิลล์ สายใหม่ และ ฟาริด วิลยูม โดยการเรียนรู้จากสโมสรที่อยู่ใกล้บ้าน ซึ่งเขาได้พบกับ ยิมบ็อกซิ่งเซ-ฟันส์ ก่อนที่จะเป็นนักมวยฝีมือดีในเวลาต่อมา

การฝึกฝนครั้งแรก เขารู้สึกมีความสุขและมีแรงจูงใจที่จะฝึกฝนต่อ ภายหลังจากการต่อสู้ครั้งแรกของเขา ได้มีการพบว่ายังมีส่วนที่ต้องปรับปรุงอีกมาก จากเวลาที่มีอยู่ เขาได้ซื่อสัตย์ต่อตนเอง 100% เขาไม่เคยเปลี่ยนค่ายนับตั้งแต่เริ่มฝึกมวยไทย เนื่องจากเขาคิดว่าค่ายแห่งนี้เหมาะสำหรับการเป็นนักมวยไทยที่ดีในแซ็ง-ฟอง เพื่อที่จะพัฒนาฝีมือตามลำดับและสำหรับการมีโค้ชที่ดี รวมถึงการเตรียมการสำหรับการต่อสู้

ฟาบิโอ ปินก้า รับทำงานเป็นนักการศึกษา/ผู้ให้บริการในเมืองของเขาเองจากการจัดตาราง ซึ่งช่วยให้เขาได้มุ่งเน้นไปยังอาชีพด้านกีฬาของเขา

#### อาชีพตอนต้น

ฟาบิโอ ปินก้า เข้าแข่งขันในรายการมวยไทยและคิกบ็อกซิ่ง แต่เขาชอบมวยไทยมากกว่าเนื่องจากเขาหลงใหลในกีฬาและวัฒนธรรมไทย ซึ่งเขาชอบการใช้ศอกและเข่าของเขา

ใน ค.ศ. 2004 เขาเป็นแชมป์มวยไทยของฝรั่งเศสในคลาส B และได้รับเหรียญทองแดงในรายการเวิลด์มวยไทยแชมเปี้ยนชิป ค.ศ. 2005 เขาได้เข้าสู่รอบชิงชนะเลิศของรายการมวยไทยชิงแชมป์ฝรั่งเศส คลาส A ค.ศ. 2006 เขากลายเป็นแชมป์รายการ WPKC ยูโรเปี้ยนคิกบ็อกซิ่ง ค.ศ. 2008 เขาเป็นผู้ชนะรายการไฟท์ติ้งเดย์ 8 ไทยบ็อกซิ่ง 4 เม็นทัวร์นาเมนท์ในประเทศอิตาลี และกลายมาเป็นแชมป์ WBC อินเตอร์คอนติเนนทอล มวยไทยรุ่นไลท์เวท ค.ศ. 2009 เขาได้เป็นแชมป์ WBC มวยไทยโลก และใน ค.ศ. 2010 เขาชนะรายการ ไทยไฟท์ทัวร์นาเมนท์ ในรุ่นน้ำหนักไม่เกิน 67 กก.

ปินก้ายังมีประสบการณ์ที่ไม่อาจลืมเลือนในวัยหนุ่มของเขาเมื่อได้ชิงชัยกับ อรรถชัย แฟร์เท็กซ์, โบวี่ ส.อุดมสร, สุดสาคร ส.กลิ่นมี และนักมวยไทยระดับตำนานอย่าง แสนชัย ส.คิงสตาร์

รายการที่ชนะและความสำเร็จ
-------------------------

* **ระดับอาชีพ:**
	+ ค.ศ. 2010 แชมป์ไทยไฟท์ทัวร์นาเมนท์ (-67 กก.)
	+ ค.ศ. 2009 แชมป์ W.B.C. มวยไทยโลก (-63.5 กก.)
	+ ค.ศ. 2008 เข็มขัดมวยไทย "นุยเดชอมพิออง"
	+ ค.ศ. 2008 แชมป์ W.B.C. อินเตอร์คอนติเนนทอล มวยไทยไลท์เวท
	+ ค.ศ. 2008 แชมป์ไฟท์ติ้งเดย์ 8 ไทยบ็อกซิ่ง 4 เม็นทัวร์นาเมนท์ (-64.5 กก.)
	+ ค.ศ. 2006 แชมป์ WPKC ยูโรเปี้ยนคิกบ็อกซิ่ง
	+ ค.ศ. 2005 รองแชมป์มวยไทยของฝรั่งเศส คลาส A (-63.5 กก.)

* **ระดับสมัครเล่น:**
	+ ค.ศ. 2004 เวิลด์มวยไทยแชมเปี้ยนชิป กรุงเทพ ประเทศไทย Bronze (-63.5 กก.)
	+ ค.ศ. 2004 แชมป์มวยไทยของฝรั่งเศส คลาส B (-60 กก.)

* **รางวัลที่ได้รับ:**
	+ ค.ศ. 2010 นักมวยไทยยอดเยี่ยมแห่งปี

ดูเพิ่ม
-------

* นักมวยไทย

อ้างอิง
-------

1. ↑  "Fabio Pinca profile". fr.muaythaitv.com/. คลังข้อมูลเก่าเก็บจากแหล่งเดิมเมื่อ 2011-08-16. สืบค้นเมื่อ 2011. `{{cite web}}`: ตรวจสอบค่าวันที่ใน: `|accessdate=` (help)
2. ↑  เจ้าพระยา ท่าพระจันทร์. กีฬา. **เนชั่นสุดสัปดาห์**. ปีที่ 20 ฉบับที่ 1009. วันที่ 30 กันยายน พ.ศ. 2554. ISSN 15135705. หน้า 88
3. ↑  "บัวขาวเหนือชั้นต้อนมวยแซมบ้านิ่มศึกไทยไฟต์". คลังข้อมูลเก่าเก็บจากแหล่งเดิมเมื่อ 2011-09-21. สืบค้นเมื่อ 2011-11-21.
4. ↑  **มวยสยามรายวัน**. ปีที่ 19 ฉบับที่ 6664. วันจันทร์ที่ 28 พฤศจิกายน พ.ศ. 2554. หน้า 6
5. ↑  บัวขาว ป.ประมุข และ เข้ม ศิษย์สองพี่น้อง คว้าแชมป์ไทย ไฟต์ 2011[*ลิงก์เสีย*]
6. ↑  ลัดฟ้ามวยไทยไปกับป๋องลำปาง. **มวยสยามรายวัน**. ปีที่ 19 ฉบับที่ 6702. วันพฤหัสบดีที่ 5 มกราคม พ.ศ. 2555. หน้า 8
7. ↑  ซ็อตเด็ด เขาทำได้จริง
8. ↑  **น็อกเอาต์ฉบับมวยสยาม**. ปีที่ 24 ฉบับที่ 2017. วันที่ 13-19 มิถุนายน 2555. ISSN 15135438. หน้า 10
9. ↑  "Fabio Pinca, Muaythaitv best nakmuay of 2010". fr.muaythaitv.com/. คลังข้อมูลเก่าเก็บจากแหล่งเดิมเมื่อ 2011-07-14. สืบค้นเมื่อ 2011-01-06.

แหล่งข้อมูลอื่น
---------------

* ฟาบิโอ ปินก้า ที่เฟซบุ๊ก
* Fabio Pinca profile เก็บถาวร 2011-08-16 ที่ เวย์แบ็กแมชชีน

| * ด
* ค
* ก
แชมป์มวยไทยสภามวยโลก |
| --- |
| แชมป์โลก | เดนมาร์ก เอ็ดมันด์ เอ็มบูลู-มอนโซ (ซูเปอร์เฮฟวีเวท) • อาร์เจนตินา คริสเตียน บอสช์ (เฮฟวีเวท) • ออสเตรเลีย สตีฟ แม็คคินนอน (ซูเปอร์ครุยเซอร์เวท) • โครเอเชีย อีวาน สทานิค (ครุยเซอร์เวท) • รัสเซีย อาร์เทม เลวิน (ไลท์เฮฟวีเวท) • สหราชอาณาจักร สตีเวน วาเคลิง (ซูเปอร์มิดเดิลเวท) • ฝรั่งเศส โจฮัน ลีดง (มิดเดิลเวท) • กินี อาเลจันโดร อาซูมู โอซา (ซูเปอร์เวลเตอร์เวท) ไทย บิ๊กเบน ช.พระราม 6 (เวลเตอร์เวท) • ฝรั่งเศส ฟาบิโอ ปินก้า (ซูเปอร์ไลท์เวท) |
| แชมป์นานาชาติ | นิวซีแลนด์ ไฟซาล ซาคาเรีย (เฮฟวีเวท) • ไทย มาลัยเพชร ศศิประภา (ซูเปอร์เวลเตอร์เวท) • ญี่ปุ่น คุนิทาระ ฟูจิวาระ (ซูเปอร์แบนตัมเวท) |
| ที่มา: WBC Muaythai World Champions • International Champions |